*Приложение №22 към ВПИСПНА*

|  |  |
| --- | --- |
| **ЧАСТИЧНА ПРЕДВАРИТЕЛНА ОЦЕНКА НА ВЪЗДЕЙСТВИЕТО**\* (формуляр)  *(Приложете към формуляра допълнителна информация/документи)* | |
| **Институция:** Министерство на труда и социалната политика | **Нормативен акт:** Проект на Постановление на Министерския съвет за изменение и допълнение на Правилника за прилагане на Закона за закрила на детето |
| **За включване в законодателната/**  **оперативната програма на Министерския съвет за периода:**  **01.09.2017 г. – 31.12.2017 г.** | **Дата: 20.09.2017 г.** (за включване в законодателната/оперативната програма на МС)  **Дата: 08.08.2017 г.** (на изготвяне на оценката)  **Дата: 15.08.2017 г.** (на отразяване на препоръките от становището от дирекция „Модернизация на администрацията“ на МС) |
| **Контакт за въпроси:**  Йоанна Германова  jpetrova@mlsp.government.bg | **Телефон:**  02/8119 660 |
| 1. **Дефиниране на проблема:**   ***1*.*1. Кратко опишете проблема и причините за неговото възникване. Посочете аргументите, които обосновават нормативната промяна.***  С предлаганите промени в Правилника за прилагане на Закона за закрила на детето се премахва изискването за представяне на някои официални удостоверителни документи на хартиен носител. Предлаганите изменения и допълнения са в изпълнение на Решение № 338 от 23 юни 2017 г. на Министерския съвет за приемане на мерки за намаляване на административната тежест върху гражданите и бизнеса чрез премахване на изискването за представяне на някои официални удостоверителни документи на хартиен носител,както и на мерките от Решението по т. 30 от Протокол № 28 от заседанието на Министерски съвет на 28 юни 2017 г.  С предлаганите промени в Правилника за прилагане на Закона за закрила на детето отпадат следните изискуеми документи за получаване на еднократна помощ за превенция на изоставянето, за реинтеграция на дете, за отглеждане на дете от семейство на роднини и близки и за дете, настанено в приемно семейство:  - копие от акта за раждане на детето;  - заповед на директора на дирекция „Социално подпомагане“ или решение на съда за настаняване на детето.  Дирекциите „Социално подпомагане“ по служебен път ще извършват справка за декларираните данни в националната база данни „Население“. Служебно ще извършват проверка и по отношение на актовете, с които е предприета мярка за закрила.  Предлага се и замяна на молбата-декларация със заявление декларация, в съответствие с разпоредбите на Административнопроцесуалния кодекс.  В заключителната разпоредба на проекта на постановление се предлагат и изменения и допълнения в Наредбата за условията и реда за кандидатстване, подбор и утвърждаване на приемни семейства и настаняване на деца в тях, като отпада изискването кандидатите за приемни родители да представят документ, удостоверяващ, че не получават месечни социални помощи по реда на Закона за социално подпомагане. За получаването на тези помощи дирекции „Социално подпомагане“ ще извършват служебна проверка.  Представянето от лицата на горепосочените документи създава трудности за тях при реализирането на правото им на подкрепа по реда на Закона за закрила на детето, както и утежнява процедурата за кандидатстване за приемно семейство. Това налага предложените в правилника и наредбата промени.  ***1.2. Опишете какви са проблемите в прилагането на съществуващото законодателство или възникналите обстоятелства, които налагат приемането на ново законодателство. Посочете възможно ли е проблемът да се реши в рамките на съществуващото законодателство чрез промяна в организацията на работа и/или чрез въвеждане на нови технологични възможности (например съвместни инспекции между няколко органа и др.).***  Изискването за представяне на копие от акт за раждане на детето, заповед на директора на дирекция „Социално подпомагане“ или решение на съда за настаняване на детето, както и документ, удостоверяващ, че кандидатите за приемно семейство не получават месечни социални помощи по реда на Закона за социално подпомагане, е допълнителна административна тежест за лицата.  Не е възможно проблемите да бъдат разрешени в рамките на съществуващото законодателство, тъй като изискуемите документи са изрично посочени в Правилника за прилагане на Закона за закрила на детето и Наредбата за условията и реда за кандидатстване, подбор и утвърждаване на приемни семейства и настаняване на деца в тях.  ***1.3. Посочете дали са извършени последващи оценки на нормативния акт, или анализи за изпълнението на политиката и какви са резултатите от тях?***  Не са извършвани последващи оценки на въздействие. | |
| 1. **Цели:** 2. Облекчаване на административната процедура за подпомагане по реда на Закона за закрила на детето чрез премахване на изискването за представяне на някои официални удостоверителни документи на хартиен носител. 3. Облекчаване на административната процедура за кандидатстване за приемно семейство чрез премахване на изискването за представяне на някои официални удостоверителни документи на хартиен носител.   *Посочете целите, които си поставя нормативната промяна, по конкретен и измерим начин и график, ако е приложимо, за тяхното постигане. Съответстват ли целите на действащата стратегическа рамка?* | |
| 1. **Идентифициране на заинтересованите страни:**   Подпомогнати семейства по реда на Закона за закрила на детето.  *(Предвидените натурални показатели по бюджетна програма “Закрила на детето чрез преход от институционални грижи към алтернативни грижи в семейна среда” за 2017 г. са както следва:*  *1. Средномесечен брой случаи по превенция на изоставянето - 200;*  *2. Средномесечен брой случаи по реинтеграция – 200;*  *3. Средномесечен брой случаи настанени деца при роднини и близки – 5 500;*  *4. Средномесечен брой случаи настанени деца в приемни семейства – 1 700;*  *5. Брой професионални приемни семейства-възнаграждения – 1 100.)*  *Посочете всички потенциални засегнати и заинтересовани страни, върху които предложението ще окаже пряко или косвено въздействие (бизнес в дадена област/всички предприемачи, неправителствени организации, граждани/техни представители, държавни органи, др.).* | |
| 1. **Варианти на действие:**   Във връзка с необходимостта от приемане на Проект на Постановление на Министерския съвет за изменение и допълнение в Правилника за прилагане на Закона за закрила на детето, са идентифицирани следните варианти на действие:  Вариант на действие № 1 - "Без промяна":  При вариант на действие № 1 при подаване на заявление декларация за получаване на еднократна помощ за превенция на изоставянето, за реинтеграция на дете, за отглеждане на дете от семейство на роднини и близки и за дете, настанено в приемно семейство ще продължат да се прилагат копие от акта за раждане на детето, както и заповед на директора на дирекция „Социално подпомагане“ или решение на съда за настаняване на детето, съгласно Правилника за прилагане на Закона за закрила на детето. Оставането на молбата-декларация в посочения нормативен акт не е в съответствие с разпоредбите на Административнопроцесуалния кодекс, поради което се предлага и замяната със заявление декларация.  Също така, при този вариант на действие съгласно Наредбата за условията и реда за кандидатстване, подбор и утвърждаване на приемни семейства и настаняване на деца в тях, ще продължи да се изисква от кандидатите за приемни родители да представят документ, удостоверяващ, че не получават месечни социални помощи по реда на Закона за социално подпомагане.  Представянето от лицата на горепосочените документи създава трудности за тях при реализирането на правото им на подкрепа по реда на Закона за закрила на детето, както и утежнява процедурата за кандидатстване за приемно семейство. Същевременно, дирекции „Социално подпомагане“ имат възможност по служебен път да извършват справка за декларираните от лицата данни в националната база данни „Население“, както и служебно да извършват проверка по отношение на актовете, с които е предприета мярка за закрила.  Вариант на действие № 2 - "Приемане на постановлението":  При вариант на действие № 2:   * Лицето/семейството, което полага грижи за детето или кандидатите за приемни родители ще прилагат по-малък брой документи на хартиен носител. * Дирекциите „Социално подпомагане“ по служебен път ще извършват справка за декларираните данни в националната база данни „Население“. Служебно ще извършват проверка и по отношение на актовете, с които е предприета мярка за закрила или за получаването на месечни социални помощи по реда на Закона за социално подпомагане. * Ще се намали административната тежест за лицата и семействата, както и за кандидатите за приемни родители. * Ще се подобри качеството на предоставяните административни услуги за лицата и семействата, както и за кандидатите за приемни родители. * С предлаганата замяна на молбата-декларация със заявление декларация в Правилника за прилагане на Закона за закрила на детето нормативният акт ще бъде приведен в съответствие с разпоредбите на Административнопроцесуалния кодекс.   *Идентифицирайте основните регулаторни и нерегулаторни възможни варианти на действие от страна на държавата, включително варианта „без действие“.* | |
| 1. **Негативни въздействия:**   **Вариант на действие 1 - "Без промяна"**  Лицата ще продължават да представят удостоверителни документи на хартиен носител, независимо, че дирекции „Социално подпомагане“ могат да извършват служебно проверка на удостоверените в тях данни. Изискването за представяне на копие от акт за раждане на детето, заповед на директора на дирекция „Социално подпомагане“ или решение на съда за настаняване на детето, както и документ, удостоверяващ, че кандидатите за приемно семейство не получават месечни социални помощи по реда на Закона за социално подпомагане, е допълнителна административна тежест за лицата.  Няма да се изпълнят разпоредбите на Решение № 338 от 23 юни 2017 г. на Министерския съвет за приемане на мерки за намаляване на административната тежест върху гражданите и бизнеса чрез премахване на изискването за представянето на някои официални удостоверителни документи на хартиен носител, както и на мерките от Решението по т. 30 от Протокол № 28 от заседанието на Министерски съвет на 28 юни 2017 г.  **Вариант на действие 2 - "Приемане на постановлението"**  При този вариант няма негативни въздействия. Ще се намали административната тежест за лицата/семействата и те ще бъдат облекчени при подаване на документите към заявленията декларации за получаване на еднократна помощ за превенция на изоставянето, за реинтеграция на дете, за отглеждане на дете от семейство на роднини и близки и за дете, настанено в приемно семейство. Дирекциите „Социално подпомагане“ по служебен път ще извършват справка за декларираните от лицата данни в националната база данни „Население“. Служебно ще извършват проверка и по отношение на актовете, с които е предприета мярка за закрила.  Кандидатите за приемни родители също ще бъдат облекчени с отпадането на изискването за представяне на документ, удостоверяващ, че не получават месечни социални помощи по реда на Закона за социално подпомагане. Тази справка ще се извършва по служебен път от дирекции „Социално подпомагане“.  *Опишете качествено (при възможност – и количествено) всички значителни потенциални икономически, социални, екологични и други негативни въздействия за всеки един от вариантите, в т.ч. разходи (негативни въздействия) за идентифицираните заинтересовани страни в резултат на предприемане на действията. Пояснете кои разходи (негативни въздействия) се очаква да бъдат второстепенни и кои да са значителни.* | |
| 1. **Положителни въздействия:**   **Вариант на действие 1 - "Без промяна"**  При този вариант на действие няма положителни въздействия. Лицата ще продължават да представят удостоверителни документи на хартиен носител, независимо, че дирекции „Социално подпомагане“ могат да извършват служебно проверка на удостоверените в тях данни.  **Вариант на действие 2 - "Приемане на постановлението"**  С приемането на Проекта на Постановление на Министерския съвет за изменение и допълнение на Правилника за прилагане на Закона за закрила на детето ще се облекчи достъпа до подкрепа по реда на Закона за закрила на детето и ще се облекчи процедурата за кандидатстване за приемно семейство.  При подаване на заявления декларации за получаване на еднократна помощ за превенция на изоставянето, за реинтеграция на дете, за отглеждане на дете от семейство на роднини и близки и за дете, настанено в приемно семейство лицата/семействата ще бъдат облекчени с отпадане на изискването за представяне на хартиен носител на някои документи, за които дирекции „Социално подпомагане“ могат да извършат проверка на данните по служебен път. Кандидатите за приемни родители също ще бъдат облекчени с отпадането на изискването за представяне на документ, удостоверяващ, че не получават месечни социални помощи по реда на Закона за социално подпомагане. Тази справка ще се извършва по служебен път от дирекции „Социално подпомагане“.  Ще бъдат изпълнени разпоредбите на Решение № 338 от 23 юни 2017 г. на Министерския съвет за приемане на мерки за намаляване на административната тежест върху гражданите и бизнеса чрез премахване на изискването за представянето на някои официални удостоверителни документи на хартиен носител, както и на мерките от Решението по т. 30 от Протокол № 28 от заседанието на Министерски съвет на 28 юни 2017 г.  *Опишете качествено (при възможност – и количествено) всички значителни потенциални икономически, социални, екологични и други ползи за идентифицираните заинтересовани страни за всеки един от вариантите в резултат на предприемане на действията. Посочете как очакваните ползи кореспондират с формулираните цели.* | |
| 1. **Потенциални рискове:**   Не са идентифицирани потенциални рискове при реализиране на вариант 2  *Посочете възможните рискове от приемането на нормативната промяна, включително възникване на съдебни спорове.* | |
| **8.1. Административната тежест за физическите и юридическите лица:**  ☐ Ще се повиши  ☐ Ще се намали  ☐ Няма ефект  Намаляването на административната тежест се състои в премахване на изискването за представяне на някои официални удостоверителни документи на хартиен носител.  **8.2. Създават ли се нови регулаторни режими? Засягат ли се съществуващи режими и услуги?**  Не. | |
| **9. Създават ли се нови регистри?**  Не.  *Когато отговорът е „да“, посочете колко и кои са те……………………………………….* | |
| **10. Как въздейства актът върху микро-, малките и средните предприятия (МСП)?**  ☐ Актът засяга пряко МСП  ☐ Актът не засяга МСП  ☐ Няма ефект | |
| **11. Проектът на нормативен акт изисква ли цялостна оценка на въздействието?**  ☐ Да  ☐ Не | |
| **12. Обществени консултации:**  Проектът на Постановление на Министерския съвет ще бъде публикуван на портала за обществени консултации и на интернет страницата на МТСП, като срокът за получаване на предложения и становища е 30 дни.  Справката за отразените становища ще бъде публикувана на портала за обществени консултации и на интернет страницата на МТСП.  Проектът на Постановление ще се съгласува в съответствие с чл. 32, ал. 1 от Устройствения правилник на Министерския съвет и на неговата администрация с всички министерства.  *Обобщете най-важните въпроси за консултации в случай на извършване на цялостна оценка на въздействието или за обществените консултации по чл. 26 от Закона за нормативните актове. Посочете индикативен график за тяхното провеждане и видовете консултационни процедури.* | |
| **13. Приемането на нормативния акт произтича ли от правото на Европейския съюз?**  ☐ Да  ☐ Не  *Моля посочете изискванията на правото на Европейския съюз, включително информацията по т. 8.1 и 8.2, дали е извършена оценка на въздействието на ниво Европейски съюз, и я приложете (или посочете връзка към източник).* | |
| **14. Име, длъжност, дата и подпис на директора на дирекцията, отговорна за изработването на нормативния акт:**  **Име и длъжност: Елена Кременлиева – директор на дирекция „Социално включване“**  **Подпис:** | |